section_heading: Karijera
paragraph_text: Sastav su 1967. godine osnovali Franco Gatti, Angela Brambati, Angelo Sotgiu i Marina Occhiena. Prvi put su nastupili na Cantagiru 1968. (talijanska ljetna zabavnoglazbena manifestacija) izvevši svoju verziju popularnog britanskog hita Everlasting Love (na talijanskom L'ultimo amore). Ricchi e Poveri su od 1970. više puta nastupali na Sanremskom festivalu, a 1985. su i pobijedili izvevši pjesmu Se m'innamoro.